stanford-oval/wikipedia huggingface dataset:
עבד א-לטיף א-זיאני
ביוגרפיה > בצבא ובפוליטיקה

זיאני שימש בתפקידים בכוחות ההגנה של בחריין, בתפקידי שרים וגם באוניברסיטה. הוא מונה לקצין בכוחות ההגנה של בחריין בשנת 1973. הוא סיים את שירותו בכוחות ההגנה ב-2 ביוני 2004, עת החל לשמש ראש שירותי הביטחון הציבורי בדרגת מייג'ור גנרל במשרד הפנים הבחרייני. בשנת 2010 הועלה לדרגת לוטננט גנרל. ב-10 ביוני 2010 לאחר סיום שירותו הצבאי מונה ליועץ (בדרגת שר) לשר החוץ הבחרייני. במקביל שימש כמרצה באוניברסיטת המפרץ הערבי, וכפרופסור למתמטיקה וסטטיסטיקה באוניברסיטת מרילנד בבחריין, וכפרופסור לשיטות מחקר כמותניות באוניברסיטת בחריין.
ב-1 באפריל 2011 מונה זיאני למזכיר הכללי של מועצת שיתוף הפעולה של מדינות המפרץ (GCC). בתחילה שלחה בחריין מועמד אחר לתפקיד, מוחמד בן איברהים אל מוטאווה. עם זאת, בשל התנגדותה החריפה של קטאר למינויו, החליטה בחריין במאי 2010 לשלוח את זיאני לתפקיד במקום. זיאני החליף את הקטרי, עבד א-רחמן א-אטייה ששימש בתפקיד המזכ"ל מאפריל 2002. כהונתו בתפקיד הסתיימה ב-31 במרץ 2020 ובאפריל 2020 הוא החליף את ח'אלד בן אחמד אאל ח'ליפה כשר החוץ של בחריין.
ב-15 בספטמבר 2020 היה מן החותמים על הסכמי הנורמליזציה בין ישראל לאיחוד האמירויות ובחריין, ועל הסכם בחריין-ישראל במדשאה הדרומית של הבית הלבן.
הערות שוליים

1 2 3  "People". GULF Research Center. אורכב מ-המקור ב-24 בספטמבר 2015. נבדק ב-26 בדצמבר 2012. {{cite web}}:  (עזרה)
↑  "GCC Secretary General Al-Zayani named Bahrain's foreign minister". english.alarabiya.net (באנגלית). נבדק ב-2 בינואר 2020. {{cite news}}:  (עזרה)
1 2  "Dr Abdullatif bin Rashid Al Zayani takes over as GCC secretary general". Bahrain News Agency. 1 באפריל 2011. נבדק ב-11 באפריל 2013. {{cite news}}:  (עזרה)
1 2  "CV of Zayani" (PDF). European Parliament. נבדק ב-26 בדצמבר 2012. {{cite web}}:  (עזרה)
1 2  "Speaker Bio". CEMC. נבדק ב-26 בדצמבר 2012. {{cite web}}:  (עזרה)
↑  "Bahrain to host top security forum". Trade Arabia. Manama. 2 ביולי 2008. נבדק ב-11 באפריל 2013. {{cite news}}:  (עזרה)
↑  "HRH prince Salman receives Zayani". Bahrain News Agency. 21 ביוני 2010. נבדק ב-11 באפריל 2013. {{cite news}}:  (עזרה)
↑  "Saudi Arabia to mediate in Bahrain-Qatar row". Al Arabiya. Riyadh. Reuters. 27 במאי 2010. אורכב מ-המקור ב-8 בנובמבר 2016. נבדק ב-11 באפריל 2013. {{cite news}}:  (עזרה)
↑  Toumi, Habib (2 בנובמבר 2010). "Bahrain announces new government". Gulf News. נבדק ב-18 באפריל 2013. {{cite news}}:  (עזרה)
↑  "Bahrain names Al Zayani as next GCC chief". Gulf News. 28 במאי 2010. נבדק ב-11 באפריל 2013. {{cite news}}:  (עזרה)
↑  "Al Zayani is nominated as GCC secretary-general". Gulf Daily News. Manama. 29 במאי 2010. נבדק ב-11 באפריל 2013. {{cite news}}:  (עזרה)
↑  "Qatar to nominate diplomat for Arab League chief". Daily News Egypt. Cairo. 4 באפריל 2011. נבדק ב-11 באפריל 2013. {{cite news}}:  (עזרה)
↑  "Abdul Latif Al Zayani to be Appointed Foreign Minister of Bahrain". The Media Line. Manama. 2 בינואר 2020. נבדק ב-13 באוגוסט 2020. {{cite news}}:  (עזרה)
↑  נחתמו ההסכמים עם איחוד האמירויות ועם בחריין: "סלאם עליכום", באתר ynet, 15 בספטמבר 2020
א-זיאני (משמאל, הכי קרוב למצלמה) לצד ראש הממשלה, בנימין נתניהו, נשיא ארצות הברית, דונלד טראמפ ושר החוץ של איחוד האמירויות, עבדאללה בן זאיד אאל נהיאן בטקס חתימת הסכמי אברהם במדשאה הדרומית של הבית הלבן, 15 בספטמבר 2020
נשיא מדינת ישראל ראובן ריבלין בפגישה עם א-זיאני בבית הנשיא, בעת ביקורו בישראל בנובמבר 2020
עזבת ת'בית

| --- | --- |
 שיר בביצוע פלד בהשתתפות נסטיה רוד
 מתוך האלבום Tate We Made It
 יצא לאור:  27 בפברואר 2023
 סוגה:  דריל
 שפה:  עברית
 אורך:  3:48
 כתיבה:  איתי פלד, מיכאל כהן ואנסטסיה רוד
 לחן:  איתי פלד, מיכאל כהן, אורי שוחט, אוריאל אהרוני, שחר פולאק, דן קוברסקי, גיא אפיק, נמרוד בר
 הפקה:  מיכאל כהן ואורי שוחט
 
"עזבת ת'בית" הוא שיר של הראפר הישראלי פלד, מתוך אלבום האולפן החמישי שלו, Tate We Made It, שיצא לאור ב-27 בפברואר 2023. בשיר משתתפת הזמרת הישראלית נסטיה רוד.
הרכב

את השיר כתבו פלד, רוד ומיכאל כהן, שהלחינו את השיר ביחד עם אורי שוחט. כהן ושוחט הפיקו את השיר. השיר כולל בתוכו מקצב בסגנון דריל, אשר מבוסס על דגימה מתוך שירם של זולה ממברס וקרן לוי, "תשובה לאהבה", משנת 2003. מלחיני "תשובה לאהבה" קיבלו קרדיט כמלחיני השיר.
קבלה והצלחה

במאקו צוין השיר כנקודת החוזקה הבולטת ביותר באלבום Tate We Made It, בטענה כי יוצרי השיר "פיצחו בצורה מושלמת את טרנד הסמפולים שהגיע מהדריל הבריטי". על השתתפותה של נסטיה רוד בשיר נאמר כי "אירוח של נסטיה רוד, אמנית לא מוכרת, מצליח לדבר באותה שפה של קרן לוי מהשיר המקורי".
באוגוסט 2023, כחצי שנה לאחר צאתו המקורית, זכה השיר להצלחה בפלטפורמת טיקטוק, עם אלפי שימושים ומיליוני צפיות בפלטפורמה. בעקבות הצלחת השיר בפלטפורמה, חווה השיר עלייה בהשמעות בסטרימינג ובתחנות הרדיו והגיע למקום השמיני במצעד היטליסט של מאקו ולמקום השלישי במצעד הרשמי של גלגלצ.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 12 |  |
|  ישראל | היטליסט | 7 |  |
|  ישראל | המצעד הרשמי של גלגלצ | 2 |  |
|  ישראל | העשירייה | 3 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | היטליסט | 31 |  |
|  ישראל | גלגלצ | 31 |  |
|  ישראל | כאן גימל | 15 |  |
הערות שוליים

1 2  דור מאיר מועלם, ‏במקום לעשות אצבע משולשת ולחגוג את ההצלחה, פלד העדיף להישען לאחור, באתר ‏מאקו‏, 6 במרץ 2023
↑  עזבת ת'בית, באתר אקו"ם
↑  גיל משעלי, ‏הטיקטוק גילה את "עזבת ת'בית" של פלד, ולא מרפה ממנו, באתר ‏מאקו‏, 7 באוגוסט 2023
↑  המצעד השבועי של מדיה פורסט, באתר web.archive.org, ‏24 בספטמבר 2023
↑  המצעד השבועי: מצעד השירים השבועי, להיטים ישראלים ולועזיים | היטליסט, ‏3 באוקטובר 2023
↑  המצעד השבועי 21.9.2023, באתר גלגלצ, ‏21 בספטמבר 2023
↑  כאן גימל, שנה חדשה, עשירייה חדשה, כניסות חדשות... ואושר כהן עדיין בפסגה!האם הוא יהיה שם גם בשבוע הבא?הצביעו עכשיו לעשירייה והכריעו 🗳, באתר אינסטגרם, ‏21 בספטמבר 2023
עד הנה (קובץ סיפורים)

| --- | --- |

 מידע כללי
 מאת:  ש"י עגנון
 שפת המקור:  עברית
 סוגה:  סיפורת
 הוצאה
 הוצאה:  הוצאת שוקן
 תאריך הוצאה:  1952
"עד הנה" הוא קובץ סיפורים מאת ש"י עגנון שהתפרסם בשנת 1952 בהוצאת שוקן. בסדרת "כל ספריו של שמואל יוסף עגנון" הספר הוא הכרך השביעי. בספר שבעה סיפורים, בהם כמה מהסיפורים המוכרים של עגנון דוגמת "תהילה" ו"פרנהיים". הקובץ מורכב מסיפורים קצרים ומנובלות.
הספר זכה לביקורות טובות. טלילה ני מידיעות אחרונות כתבה עליו
אף פעם לא ידענו שלסופר הגדול שלנו היה כל כך הרבה חוש הומור וחוש ביקורת ובאיזה נועם ושנינות הוא ידע להעביר לקוראיו את המסר הזה
הספר קרוי על שם הסיפור הראשון שבו.
הסיפורים

רבים מהסיפורים בכרך עוסקים ביהודים שבגרמניה ובעלייה לארץ ישראל. הסיפורים כולם מתארים עולמות פסיכולוגיים מורכבים, ומציגים דילמות שונות של יהודי גרמניה על רקע מלחמת העולם הראשונה ועל רקע העליות.
עד הנה (סיפור) - סיפור על יהודי מישראל שנאלץ עקב המלחמה וסגירת הגבולות להאריך שהותו בגרמניה בתקופת מלחמת העולם הראשונה וחוזה בהתפרקות החברה הגרמנית ולבסוף חוזר לארץ ישראל.
עם כניסת היום- סיפור על יהודי שהאויבים מחריבים את ביתו, והוא בורח משם עם בתו הקטנה ומגיע לעיר בערב יום הכיפורים, שעה אחת לפני החשיכה. בבית הכנסת, נשרפת הכותונת של בתו והוא הולך לחפש לה בגד אחר.
תהלה - סיפורה של תהילה - זקנה צדקת מירושלים, המתרפקת על זיכרון רחוק ועסוקה במעשי צדקה וטיפול בקשישה הצעירה ממנה. במשך העלילה מגלה המספר פרטים על עברה של תהילה שכוללים הסכם אירוסין שבוטל בלי בקשת מחילה, ואת כל האסונות הנובעים מכך.
לילה מן הלילות
שבועת אמונים - סיפור אהבה על זוג, יעקב רכניץ ושושנה אהרליך, אשר עולים ארצה לאחר שהם נשבעים אמונים זה לזה. בסיפור מתחרות שבע נערות על אהבתו של יעקב רכניץ בתחרות ריצה על חוף הים ביפו.
ותרב חכמת שלמה
המלבוש - סיפורו של ישראל החייט, שמקבל בפיקדון בדים, כדי לעשות מהם מלבוש לכבוד השר, אך מתעצל במלאכתו, מקלקל את המלבוש ואובד יחד איתו.
פרנהיים - סיפור המתרחש כולו בגרמניה שלאחר המלחמה, חייל השב לביתו מוצא אותו ריק ומגלה שבנו מת ואשתו עזבה אותו לטובת אהוב נעוריה.
אבי השור - מעשה בזקן מירושלים ששורו האהוב נשחט בידי שכנו.
עידו ועינם
הערות שוליים

↑  מהאתר של שוקן
↑  ש"י עגנון, אבי השור, הארץ, 3 באוקטובר 1948
| כתבי שמואל יוסף עגנון |
| --- | --- | --- |
| רומנים | הכנסת כלה • סיפור פשוט • אורח נטה ללון • תמול שלשום • שירה • בחנותו של מר לובלין |  |
| נובלות | בדמי ימיה • והיה העקוב למישור • עד הנה • שבועת אמונים • תהלה |  |
| סיפורים קצרים | אגדת הסופר • אחות • אצל חמדת • בארה של מרים או קטעים מחיי אנוש • בין שתי ערים • בשעה אחת • בתוך עירי • האדונית והרוכל • המלבוש • הסימן • הפרוטה • הרופא וגרושתו • השיר אשר הושר • התרנגול ותפילת בני אדם • לאחר הסעודה • מאויב לאוהב • מלאך המות והשוחט • מעשה העז • מעשה רבי גדיאל התינוק • עגונות • עד עולם • עובדיה בעל מום • עידו ועינם • פנים אחרות • פרנהיים • פת שלימה • שני תלמידי חכמים שהיו בעירנו |  |
| סיפורים | לפנים מן החומה • הנדח • בלבב ימים |  |
| קובצי סיפורים | אלו ואלו • פולין: סיפורי אגדות (מתוך "אלו ואלו") • על כפות המנעול • סמוך ונראה • פרקים של ספר המדינה (מתוך "סמוך ונראה") • ספר המעשים • עד הנה • האש והעצים • עיר ומלואה • לפנים מן החומה • פתחי דברים  • קורות בתינו • תכריך של סיפורים |  |
| מכתבים | אסתרליין יקירתי (עם אשתו) • ש"י עגנון – ש"ז שוקן: חילופי אגרות (תרע"ו – תשי"ט) (עם המוציא לאור) • מסוד חכמים |  |
| אנתולוגיות | ימים נוראים • אתם ראיתם  • ספר סופר וסיפור • סיפורי הבעש"ט |  |
| שונות | כלב חוצות • ספר האותיות (ספר ילדים) • מעצמי אל עצמי (קובץ מאמרים ונאומים) • יידישע ווערק (קובץ סיפורים ושירים ביידיש) |  |
| --- | --- |
בקרת זהויות :  NLI: 987007366125505171
סקוט לי

| --- | --- |
אין תמונה חופשית
 לידה:  2 באפריל 1978 (בן 46) יוסטון, ארצות הברית 
 פרופיל ב-IMDb
 
סקוט לי (באנגלית: Scott Ly נולד; 2 באפריל 1978) הוא שחקן קולנוע אמריקאי.
ביוגרפיה

לי נולד ביוסטון טקסס בשנת 1978. הוא ממוצא וייטנאמי. משפחתו של לי היו נמלטה בסירה מווייטנאם מיד לאחר נפילת סייגון באפריל 1975. סקוט, הצעיר מבין ארבעה ילדים, הוא הראשון שנולד באמריקה. הוא גדל בעמק סן גבריאל, דרום קליפורניה.
קריירה

הופעתו הראשונה של לי על המסך הייתה בשנת 2008 בסרט הקולנוע "עכברי המנהרות". בשנת 2011 שיחק בתפקיד חוזר בסדרת הטלוויזיה "Legend of Souls" בעונתה היחידה. שנה לחאר מכן שיחק בסדרת הטלוויזיה מחשבות פליליות.
בשנת 2013 שיחק בסרט "דם של גאולה" בו כיכב דולף לונדגרן. לאחר מכן שיחק בתפקידי אורח בין היתר בסדרות בונז וממלכת החיות.
בשנת 2023 שיחק בתפקיד ראשי בסרט "טיול מודרך לאהבה" לצד רייצ'ל לי קוק מה שהפך לתפקיד הפריצה של לי. לצורך התפקיד השיל מגופו כ-22 קילוגרמים  שנה לאחר מכן שיחק בתפקיד משנה מיני סדרת הטלוויזיה נאמנות כפולה.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2008 | עכברי המנהרות | הוי טראן | סרט באורך מלא |
| 2011 | Legend of Souls | ויקיס | 4 פרקים |
| 2012 | מחשבות פליליות | פאול מונטגומרי | פרק אחד |
| 2013 | דם של גאולה | לין צ'או | סרט באורך מלא |
| 2014 | בונז | סאנג דאה פארק | פרק אחד |
| 2015 | צעירים חסרי מנוח | טכנאי מחשבים | פרק אחד |
| 2016 | מחשבות פליליות: חוצה גבולות | שוטר | פרק אחד |
| 2018 | ממלחכת החיות | דאן | פרק אחד |
| 2022 | FBI: המבוקשים ביותר | אדם מור | פרק אחד |
| 2023 | טיול מודרך לאהבה | סין | סרט נטפליקס, תפקיד ראשי |
| 2024 | נאמנות כפולה | התותחן דאו | 6 פרקים |
הערות שוליים

↑  The Valley and the Sky: Asians in the San Gabriel Valley - Mochi Magazine, Mochi Magazine, ‏12 בפברואר 2024
↑  Noel Murray, ‘A Tourist’s Guide to Love’ review and more streaming options - Los Angeles Times, Los Angeles Times, ‏25 באפריל 2023
↑  Cori Ritchey, C.S.C.S., How Actor Scott Ly Lost 50 Pounds in 4 Months for His Netflix Debut, Men's Health
↑  BreAnna Bell, Variety, Variety, ‏11 במאי 2023
| --- | --- |
בקרת זהויות :  GND: 1061669823  VIAF: 311645040   WorldCat (עם VIAF): 311645040
עניי עירך קודמים

עניי עירך קודמים הוא כלל בהלכות צדקה, שמקורו בתלמוד,  לפיו יש להקדים ולסייע לעניים הקרובים אל האדם, לפני שמסייעים לעניי מקומות רחוקים. בהשאלה, נעזרים רבות בכלל זה בעברית המודרנית, לצורך הבהרה שעל הבריות לדאוג לזקוקים לעזרה מבין הנמצאים בקרבם, בטרם ידאגו לרחוקים.
מקורות הכלל

אף על פי שקיים חיוב לתת צדקה גם לעניים ממקומות רחוקים, וכמו שלמדו חז"ל מהפסוק "כִּי פָתֹחַ תִּפְתַּח אֶת יָדְךָ לוֹ": "אין לי אלא לעניי עירך, לעניי עיר אחרת מנין? תלמוד לומר פתח תפתח, מכל מקום", דרשו חכמים שיש להקדים את עניי עירו לעניי עיר אחרת. וכך אמרו בתלמוד בבלי בשם רב יוסף:
דתני רב יוסף "אִם כֶּסֶף תַּלְוֶה אֶת עַמִּי אֶת הֶעָנִי עִמָּךְ" עמי ונכרי - עמי קודם, עני ועשיר - עני קודם, ענייך ועניי עירך - ענייך קודמין, עניי עירך ועניי עיר אחרת - עניי עירך קודמין.
לפי ברייתא זו סדרי הקדימה הם: סיוע לעני קודם לסיוע לעשיר. סיוע לעני קרוב משפחה קודם לסיוע לעני שאינו קרוב משפחה. סיוע לעני (שאינו קרוב משפחה) שדר בעירי קודם לסיוע לעני שכזה שדר בעיר אחרת.
גם בתנא דבי אליהו מופיע דירוג לגבי מתן צדקה:
יש לו לאדם מזונות הרבה בתוך ביתו ובקש לעשות מהן צדקה כדי שיפרנס אחרים, כאי זה צד יעשה, יפרנס את אביו ואת אמו תחילה, ואם הותיר יפרנס את אחיו ואת אחותו, ואם הותיר יפרנס את בני ביתו, ואם הותיר יפרנס את בני משפחתו, ואם הותיר יפרנס את בני שכונתו, ואם הותיר יפרנס את בני מבוי, מיכן ואילך ירבה צדקה בישראל.
פסיקת ההלכה

כלל זה נפסק להלכה בשולחן ערוך הן לגבי הלכות הלוואה והן לגבי הלכות צדקה. השולחן ערוך הוסיף על פי הספרי שעניי ארץ ישראל קודמים לעניי חוץ לארץ.
במדינת ישראל

כלל זה מהווה שיקול להעדפת תושבי המדינה על פני זרים בתחומים מסוימים.
ההסתדרות הרפואית בישראל מחקה כלל זה מנייר העמדה הקודם שלה, בטענה שהעדיפות חייבת להינתן לאלו שזקוקים לעזרה הדחופה יותר, בלי להתחשב בעדיפות של קרבה זו או אחרת, וכן משום שבזמן האירוע קשה להבחין בין המפגע לנפגעים.
ראו גם

מתנות עניים
לקריאה נוספת

נחמה ליבוביץ, עיונים חדשים בספר שמות עמ' 300-302, "עניי עירך קודמים".
הערות שוליים

↑  ספר דברים, פרק ט"ו, פסוק ח'.
↑  תלמוד בבלי, מסכת בבא מציעא, דף ל"א, עמוד ב'.
↑  ספר שמות, פרק כ"ב, פסוק כ"ד.
↑  המקור בתלמוד מתייחס למצוות הלוואה, ואילו בספרי ישנה התייחסות למצוות צדקה.
↑  שולחן ערוך, חושן משפט, סימן צ"ז, סעיף א'.
↑  שולחן ערוך, יורה דעה, סימן רנ"א, סעיף ג'.
↑  ראו למשל פיילוט להוזלת מחירי הקנביס הרפואי, באתר משרד הבריאות.
↑  "עניי עירך קודמים" ואתיקה רפואית באירוע רב נפגעים, אתר ההסתדרות הרפואית בישראל
פאדי מיין

| --- | --- |

 לידה:  11 בינואר 1915 ניוטוונרדס, הממלכה המאוחדת 
 פטירה:  14 בדצמבר 1955 (בגיל 40) ניוטוונרדס, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 כינוי:  פאדי
 השכלה:  אוניברסיטת המלכה בבלפסט  Regent House Grammar School 
 השתייכות:  הצבא הבריטי
 תקופת הפעילות:  מ-1939 
 דרגה:  לוטננט קולונל
 פעולות ומבצעים
 מלחמת העולם השנייה 
 עיטורים
 אות השירות המצוין  לגיון הכבוד  צלב המלחמה
 תפקידים אזרחיים
 שחקן ראגבי, מתאגרף
 
רוברט בלייר "פאדי" מיין (באנגלית: Robert Blair "Paddy" Mayne;‏ 11 בינואר 1915 – 14 בדצמבר 1955) היה קצין בדרגת לוטננט קולונל בצבא בריטניה במלחמת העולם השנייה, חוקר קוטב, שחקן ראגבי מקצוען ומתאגרף חובב שמוצאו מצפון אירלנד. מיין ידוע בעיקר עקב תפקידו כסגנו של קולונל דייוויד סטירלינג, מפקד יחידת הקומנדו הבריטית SAS ומחליפו לאחר שסטירלינג נפל בשבי הגרמנים.
ביוגרפיה

מיין נולד למשפחה אמידה יחסית, והיה השישי מבין שבעה אחים. מיין נקרא על שם בן דודו, שבעת לידתו שירת בצבא הבריטי במלחמת העולם הראשונה. בבית הספר בלט כישרונו בראגבי, והוא שיחק גם קריקט וגולף. כישרונו המיוחד בקליעה התבלט במועדון הרובאים המקומי.
בתום לימודי התיכון החל לימודי משפטים באוניברסיטת המלכה של בלפסט. שם החל להתאגרף ואף זכה בתואר אלוף האוניברסיטאות של אירלנד למשקל כבד לשנת 1936. באותה שנה הגיע גם לגמר האוניברסיטאות הבריטי, אך נוצח בנקודות.
במרץ 1939, טרם פריצת מלחמת העולם השנייה, התגייס מיין והוצב בחיל התותחנים, ביחידת תותחים נגד מטוסים. באפריל 1940, הוא הועבר יחידה, הפעם לרגימנט המלכותי של רובאי אולסטר. לאחר הפינוי מדנקרק (מבצע דינמו), משקרא וינסטון צ'רצ'יל להקמת כוח פשיטה ” הולם ושוחט”, התנדב מיין לקומנדו ה-11 (סקוטי) שנשלח למזרח התיכון כחלק מ"לייפורס" (יחידת קומנדו תחת הקולונל רוברט לייקוק). מיין נכנס לפעולה לראשונה ביוני 1941, כסגן עם הקומנדו ה-11, ועמד בהצלחה בראש אנשיו במהלך מבצע הליטני בלבנון נגד כוחות וישי הצרפתית, בו נחת הקומנדו מס' 11 מן הים בשפך נהר הליטני והוביל את כוחות הדיוויזיה האוסטרלית בחציית הנהר ובכיבוש עמדות של הכוח הצרפתי.
מנהיגותו, שבאה לידי ביטוי בפשיטה, משכה את תשומת לבו של דייוויד סטירלינג שגייס אותו כאחד מחבריו הראשונים של שירות האוויר המיוחד (SAS). מנובמבר 1941 ועד סוף שנת 1942, השתתף מיין בפשיטות לילה רבות של שירות האוויר המיוחד, בעומק שטח האויב, במדבריות של מצרים ולוב. היחידה חוללה מהומה רבה וגרמה נזק רב על ידי השמדת מטוסי אויב רבים על הקרקע.
עם שבייתו של סטירלינג, אורגנה היחידה מחדש, כשהיא מפוצלת לשירות ימי ויבשתי. מיין, שהיה אז מייג'ור (מקביל לרב-סרן), עמד בראש היחידה היבשתית, והוביל אותה מחדש באיטליה, עד סוף 1943. בינואר 1944 קודם ללוטננט קולונל וקיבל את הפיקוד על כלל היחידה. מיין הוביל את ה SAS בקרבות בצרפת, הולנד, בלגיה, גרמניה ונורווגיה, לעיתים לצד מחתרות מקומיות. על פעולותיו הרבות קיבל את אות השירות המצוין עם שלושה פסים, והיה לאחד משבעה חיילים בריטים שקיבלו את האות ארבע פעמים. מיין היה חלוץ השימוש בג'יפים בפעילות קרבית, במיוחד בפשיטות. בתום המלחמה נפוצה הטענה כי מיין השמיד 130 כלי טיס בעצמו, אך לא נמצאו סימוכין לטענה זו.
תכונה שכמעט עיכבה את התקדמותו הצבאית הייתה נטייתו להכות קצינים ואנשים שהרגיזו אותו יתר על המידה, כחלק מחוסר משמעת צבאית והפגנת חוסר כבוד לסמכות כלפי דברים, מטלות ופקודות שלא מצאו חן בעיניו. דוגמה לכך היא התנהגותו כשהופקד על אימון טירונים; מיין בחל במלאכה זאת, ולא ביצע אותה. מיין העדיף לבצע מבצעים ומשימות בפועל בלבד, ואותן היה מבצע ללא רבב וללא חת.
לאחר המלחמה נהג מיין לשתות שתייה חריפה יתר על המידה. כשתוי, עלול היה לחזור על מנהגו הסורר להכות בני אדם.
ב -13 בדצמבר 1955, בגיל 40, שתה בפאב לא רחוק מביתו בצפון אירלנד. מאוחר יותר עזב את הפאב ופנה לביתו של חבר, שם שתה עוד. מיין יצא לביתו במכוניתו בשעה 04:00 לפנות בוקר. במרחק לא רב מביתו התנגש במשאית שחנתה באמצע הכביש ללא אורות ונהרג.
פג'ר 27

| --- | --- |

 מידע כללי
 מדינה מייצרת:  איראן 
 יצרן:  איראן 
 
פג'ר 27 (פרסית: فجر ۲۷) הוא תותח ימי מתוצרת משרד ההגנה האיראני, המבוסס על תותח אוטו מלרה 76 מ"מ.
המערכת נחשפה לתקשורת בספטמבר 2006. על פי הצהרות שר ההגנה האיראני, מוסטפא מוחמד נג'ר, התותח מסוגל לירות 85 פגזים (בקוטר 76 מילימטר) בדקה לטווח של עד 17 קילומטרים.
הערות שוליים

↑  כתבה על הפג'ר 27 באתר middle east online
פאדי מקניר

פטריק ג'יימס קולמן "פאדי" מקניר (באנגלית: Patrick James Coleman "Paddy" McNair; נולד ב-27 באפריל 1995 בבליקלייר שבצפון אירלנד) הוא כדורגלן צפון אירי המשחק בעמדת הקשר האחורי בווסט ברומיץ' אלביון, בהשאלה מסן דייגו, ובנבחרת צפון אירלנד.
קריירה

פאדי מקניר התגלה בקבוצת הנוער של מנצ'סטר יונייטד בצפון אירלנד על ידי הסקאוט טוני קולטר בגיל 12, מקניר היה נוסע עם קבוצת הוער של יונייטד בחופשות מבית הספר. בסופו של דבר חתם מקניר על חוזה במנצ'סטר יונייטד ב-2011 לאחר שהרשים את סוכני הקבוצה בקבוצת הנוער הראשונה שלו בליקלייר קולטס בתפקיד הקשר. כאשר התאמן בקבוצת הנוער של יונייטד הוצב בעמדת הבלם על ידי מאמן קבוצת הנוער פול מקגינס.
את הופעת הבכורה שלו בקבוצה הבוגרת של מנצ'סטר יונייטד ערך ב-27 בספטמבר 2014 בניצחון 1–2 על ווסטהאם יונייטד בפרמייר ליג באצטדיון הביתי אולד טראפורד, במשחק הזה פתח מקניר מספר פציעות של שחקני הגנת הקבוצה. מקניר זכה לשבחים מהאוהדים ומהמאמן לואי ואן חאל על הגנתו החזקה והטובה. מקניר פתח במשחקים הבאים ועזר לקבוצתו ליצור רצף של ארבעה ניצחונות רצופים. ב-10 בפברואר 2015 האריך את חוזהו במנצ'סטר יונייטד עד יוני 2017.
ב-11 באוגוסט 2016 חתם לארבע שנים בסנדרלנד.
ב-26 ביוני 2018 חתם במידלסברו מהצ'מפיונשיפ.
ב-25 ביולי 2024 חתם בסן דייגו אשר עתידה להיכנס אל ה־MLS בשנת 2025, לכן הושאל אל וסט ברומיץ' אלביון.
עמית מכטינגר

| --- | --- |
אין תמונה חופשית
 לידה:  6 בספטמבר 1975 (בת 49)
 מדינה:  ישראל 
 מעסיק:  ארמני (חברה) 
 
עמית מכטינגר (נולדה ב-6 בספטמבר 1975) היא שחקנית ודוגמנית ישראלית.
ביוגרפיה

מכטינגר נולדה באוסטרליה, להורים ישראלים. החלה את דרכה בגיל חמש עשרה כשזכתה בתחרות תגלית השנה ולאחר מכן עזבה את הארץ והופיעה על שערי המגזינים ווג, Elle ומארי קלייר, היא הוכתרה על ידי עיתון בניו יורק כ"אחת משלוש הדוגמניות המבטיחות בעולם", היא שימשה כמוזה של קרל לגרפלד וכדוגמנית הבית של ארמני. הופיעה, בין היתר, בתצוגות אופנה של לואי ויטון, קלווין קליין, שאנל וגוצ'י וככלה בתצוגת שמלות כלה של איב סן-לורן.
שימשה, בין היתר, כפרזנטורית לחברות כמו קסטרו והוניגמן. כיום עוסקת בעיצוב תיקים ואביזרים.
גרה ארבע שנים בצרפת ומאוחר יותר עברה לברצלונה, שם חייתה שמונה וחצי שנים.
במרץ 2014 הורשעה בנהיגה בשכרות.
בשנת 2016 שיחקה בסדרה הקומית של ערוץ עשר, "מסובך" בתפקיד: מוניק, לצד רן שריג. באותה שנה שיחקה בקולנוע, בסרט "ג'נקשן 48" של הבמאי אודי אלוני.
חייה האישיים

מכטינגר הייתה נשואה לאיש העסקים עידן גלעדי, ממנו נולדו שני ילדיה. כיום היא גרה בשכנות להוריה, במושב תלמי אלעזר.
מכטינגר נתפסה פעמיים (יולי 2013 ודצמבר 2013) על ידי משטרת ישראל כשהיא נוהגת תחת השפעת אלכוהול. בסיום ההליך המשפטי (כלל ערעור של המדינה על קולת העונש, לבית המשפט המחוזי) היא הורשעה ונגזר עליה, שנת מאסר על-תנאי למשך 3 שנים, 3 שנות פסילה מנהיגה, 6 חודשי פסילת רישיון על-תנאי, קנס של ארבעת אלפים ש"ח, וצו מבחן לתקופה של שנה.
הערות שוליים

↑  https://www.israelhayom.co.il/article/44964
↑  ספיר כלפון, חן מענית, ‏סופית: הדוגמנית עמית מכטינגר לא תיכנס לכלא, באתר גלובס, 16 ביולי 2015
↑  הילה רגב, עמית מכטינגר: "אפשר לנוח גם בתוך החיים עצמם. לא חייבים לטוס", באתר Xnet‏, 25 ביוני 2019
↑  ספיר כלפון וחן מענית, ‏נהיגה בשכרות, סופית: הדוגמנית עמית מכטינגר לא תיכנס לכלא, באתר גלובס, 16 ביולי 2015
ערך זה הוא קצרמרבנושא אישים. אתם מוזמנים לתרום לוויקיפדיה ו.
פאב מלו

| --- | --- |

 לידה:  20 ביוני 1990 ז'ואיז דה פלורה שבברזיל
 פטירה:  11 בפברואר 2017 (בגיל 26) ז'ואיז דה פורה, ברזיל 
 עמדה:  סנטר
 גובה:  2.13 מטר
 מכללה:  אוניברסיטת סירקיוז
 דראפט:  בחירה מספר 22, 2012 בוסטון סלטיקס
 קבוצות כשחקן
 2012–2013   2014   2015–2016   2016:  בוסטון סלטיקס   טקסס לג'נדס   ליגה סורוקבנה   ברזיליה
 
פאבריסיו "פאב" פאולינו דה מלו (בפורטוגזית: Fabricio "Fab" Paulino de Melo; ‏20 ביוני 1990 — 11 בפברואר 2017) היה כדורסלן ברזילאי אשר שיחק בעמדת הסנטר.
קריירת המכללות

מלו שיחק באוניברסיטת סירקיוז במשך שנתיים, כאשר בשנתו השנייה הוא זוכה בתואר שחקן ההגנה של ה"ביג איסט".
קריירת ה-NBA

מלו החליט לעזוב את סירקיוז לאחר שנתיים ולהיכנס לדראפט ה-NBA. הוא נבחר במקום ה-22 בדראפט על ידי הבוסטון סלטיקס.
הוא שיחק במשך רוב העונה בליגת הפיתוח של ה-NBA, שם הצליח יפה, כולל משחק אחד עם טריפל דאבל שכלל 15 נקודות, 16 ריבאונדים ושיא של ליגת הפיתוח, 14 חסימות. מלו חזר לבוסטון, ובמשחקו הראשון ב-NBA חטף חטיפה אחת. את הסל הראשון שלו הוא קלע בניצחון 116-95 על הלוס אנג'לס לייקרס.
באוגוסט 2013 הועבר מלו לקבוצת הממפיס גריזליס בתמורה לדונטה גרין, אך לאחר כשבועיים נופה מסגל הקבוצה, וחתם בדאלאס מאבריקס. כעבור כחודש נופה מסגל המאבריקס.
ב-11 בפברואר 2017 מת מלו בביתו שבז'ואיז דה פלורה, כנראה כתוצאה מהתקף לב.
סטטיסטיקות קריירה > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | בוסטון | 6 | 0 | 6.0 | .500 | .000 | .250 | 0.5 | 0.0 | 0.3 | 0.3 | 1.2 |
| קריירה |  | 6 | 0 | 6.0 | .500 | .000 | .250 | 0.5 | 0.0 | 0.3 | 0.3 | 1.2 |
הערות שוליים

↑  Grizzlies waive recently acquired Melo
↑  Mavericks add three players; roster expands to 18 באתר דאלאס מאבריקס
↑  פאב מלו נמצא מת בביתו, ככל הנראה מהתקף לב, באתר וואלה, 12 בפברואר 2017
פאבאו

פרננדו פסקואל נבש (בפורטוגזית: Fernando Pascoal Neves;‏ 12 באוגוסט 1947 – 16 בדצמבר 1973), הידוע בקיצור כפאבאו (Pavão), היה כדורגלן פורטוגזי ששיחק בעמדת הקשר בנבחרת פורטוגל ובקבוצת פורטו מליגת העל הפורטוגלית.
קריירת מועדונים ומותו

פאבאו החל לשחק במחלקת הנוער של שאבס, ובשנת 1964 עבר למחלקת הנוער של פורטו מליגת העל הפורטוגלית. לאחר עונה אחת בלבד במחלקת הנוער של המועדון, התקדם לקבוצה הבוגרת של המועדון, בה שיחק במשך כל הקריירה שלו, כשהוא עורך 179 הופעות ליגה ומבקיע 16 שערים. הוא זכה עם הקבוצה בגביע הפורטוגלי בעונת 1967/1968.
ב-16 בדצמבר 1973 התמוטט פאבאו בדקה ה-13 של משחק הליגה נגד ויטוריה סטובל בשל התקף לב, ובסופו של דבר מת. הוא היה בן 26 במותו.
קריירה בינלאומית

ב-30 ביוני 1968 ערך פיליפה את הופעת הבכורה שלו בנבחרת פורטוגל, בהפסד 2-0 לנבחרת ברזיל. בסך הכל ערך שש הופעות בנבחרת פורטוגל.
תארים

הגביע הפורטוגלי (1): 1967/1968
הערות שוליים

↑  FC Porto-Setúbal à jornada 13: é dia de lembrar Pavão באתר Diário de Notícias, ‏ 13 בדצמבר 2009 (בפורטוגזית)
↑  Pavão באתר הרשמי של פדרציית הכדורגל הפורטוגזית (בפורטוגזית)
עונת 2016/2017 בבונדסליגה

| --- | --- |
 תקופת התחרות:  26 באוגוסט 2016 – 20 במאי 2017 (268 ימים) 
 מספר משתתפות:  18
 הזוכה:  באיירן מינכן
 מספר משחקים:  306
 מספר שערים:  887 (2.9 בממוצע למשחק)
 מספר צופים:  12,704,627 (41,518 בממוצע למשחק)
 מלך השערים:  גבון פייר-אמריק אובאמיינג (31 שערים)
 → 2015/20162017/2018 ←
 
עונת 2016/2017 היא העונה ה-54 בה מתקיימת הבונדסליגה הגרמנית. העונה החלה ב-26 באוגוסט 2016 והסתיימה ב-20 במאי 2017.
באיירן מינכן זכתה באליפות בפעם ה-27 בתולדותיה והחמישית ברציפות.